จีเอ็มเอ็มทีวี

จีเอ็มเอ็มทีวี (GMMTV; ชื่อเดิม: แกรมมี่ เทเลวิชั่น) เป็นบริษัทในประเทศไทยซึ่งผลิตรายการโทรทัศน์ ละครชุด เพลง มิวสิกวิดีโอ และจัดหานักแสดง ในเครือเดอะ วัน เอ็นเตอร์ไพรส์ ก่อตั้งขึ้นเมื่อวันที่ 3 สิงหาคม พ.ศ. 2538 ปัจจุบันมีสถาพร พานิชรักษาพงศ์ เป็นประธานเจ้าหน้าที่บริหารของบริษัท

**ประวัติ**
จีเอ็มเอ็มทีวี จดทะเบียนจัดตั้งบริษัทเมื่อวันที่ 3 สิงหาคม พ.ศ. 2538 ด้วยทุนจดทะเบียน 20,000,000 บาท ในชื่อ บริษัท แกรมมี่ เทเลวิชั่น จำกัด โดยมีวัตถุประสงค์จากการที่ผู้บริหารของจีเอ็มเอ็ม แกรมมี่ เล็งเห็นศักยภาพที่จะพัฒนาให้ธุรกิจโทรทัศน์เติบโต แข็งแรง มั่นคง จึงได้แยกฝ่ายการตลาดออกมาตั้งเป็นบริษัทเพื่อบริหารธุรกิจโทรทัศน์โดยเฉพาะ และเริ่มผลิตรายการเกมโชว์และรายการเพลงต่าง ๆ ให้แก่สถานีโทรทัศน์ระบบแอนะล็อกจำนวน 5 ช่องในขณะนั้น (ยกเว้นเอ็นบีที) โดยมี ดวงใจ หล่อเลิศวิทย์ และ สายทิพย์ มนตรีกุล ณ อยุธยา เป็นกรรมการผู้จัดการบริษัทในเวลานั้นตามลำดับ
ในปี พ.ศ. 2550 สายทิพย์ มนตรีกุล ณ อยุธยา ถอนตัวออกจากบริษัท มีผลให้สถาพร พานิชรักษาพงศ์ ซึ่งเดิมมีตำแหน่งเป็นรองกรรมการผู้จัดการ ได้ขึ้นเป็นกรรมการผู้จัดการ (ตำแหน่งประธานเจ้าหน้าที่บริหารในปัจจุบัน) แทน พร้อมทั้งเปลี่ยนชื่อของบริษัทใหม่เป็น บริษัท จีเอ็มเอ็มทีวี จำกัด ซึ่งเป็นชื่อที่คนรู้จักกันเรื่อยมาจนปัจจุบัน ต่อมาเมื่อวันที่ 2 กุมภาพันธ์ พ.ศ. 2552 บริษัทก็ได้เริ่มดำเนินกิจการสถานีโทรทัศน์ดาวเทียมและเคเบิลทีวีในชื่อ แบงแชนแนล โดยย้ายรายการบางส่วนที่เคยผลิตสำหรับออกอากาศทางสถานีวิทยุโทรทัศน์กองทัพบกช่อง 5 มาไว้ในช่องของตนเอง และเริ่มผลิตรายการโทรทัศน์ประเภทใหม่ ๆ รวมถึงละครชุดเพิ่มมากขึ้น และในวันที่ 29 มิถุนายน พ.ศ. 2554 จีเอ็มเอ็มทีวีได้ร่วมทุนกับ รุ่งธรรม พุ่มสีนิล ก่อตั้งบริษัท มีมิติ จำกัด เพื่อสร้างปรากฏการณ์ใหม่ ๆ ให้กับวงการโทรทัศน์ไทย โดยจีเอ็มเอ็มทีวีถือหุ้น 70% ขณะที่รุ่งธรรมถือหุ้น 30% มีมิติจึงเป็นบริษัทย่อยของจีเอ็มเอ็มทีวีไปโดยปริยาย 
อย่างไรก็ตาม เนื่องจากการปรับโครงสร้างธุรกิจของจีเอ็มเอ็ม แกรมมี่ เมื่อวันที่ 24 มิถุนายน พ.ศ. 2558 ที่ประชุมคณะกรรมการจีเอ็มเอ็ม แกรมมี่ จึงมีมติให้โอนหุ้นที่จีเอ็มเอ็มทีวีถือไว้ในมีมิติทั้ง 70% ให้แก่เดอะ วัน เอ็นเตอร์ไพรส์ ผู้ถือหุ้นใหญ่ของช่องวัน 31 เป็นผู้ถือหุ้น ทำให้มีมิติถูกย้ายไปเป็นบริษัทย่อยของเดอะ วัน เอ็นเตอร์ไพรส์ ไปโดยปริยาย และเมื่อวันที่ 5 ธันวาคม ปีเดียวกัน ที่ประชุมคณะกรรมการของจีเอ็มเอ็มทีวี มีมติเด็ดขาดว่า จะให้บริษัทยุติบทบาทในการบริหารทีวีดาวเทียมและเคเบิลทีวีลง และมุ่งเน้นการผลิตรายการให้ช่องวัน 31 และจีเอ็มเอ็ม 25 แทน ทำให้ช่องแบงแชนแนลต้องยุติการออกอากาศตั้งแต่วันที่ 31 ธันวาคมเป็นต้นไป
วันที่ 24 สิงหาคม พ.ศ. 2560 หลังจากบริษัท อเดลฟอส จำกัด ในเครือกลุ่มทีซีซี เข้าจองซื้อหุ้นสามัญเพิ่มทุนในบริษัท จีเอ็มเอ็ม แชนแนล เทรดดิ้ง จำกัดแล้ว จีเอ็มเอ็ม แกรมมี่ จึงมีการปรับโครงสร้างธุรกิจให้สอดคล้องกับสัญญาจองซื้อหุ้นข้างต้น โดยที่ประชุมคณะกรรมการจีเอ็มเอ็ม แกรมมี่ มีมติให้โอนหุ้นของตนที่ถืออยู่ในจีเอ็มเอ็มทีวีทั้งหมดให้แก่บริษัท จีเอ็มเอ็ม แชนแนล เทรดดิ้ง จำกัด (ปัจจุบันใช้ชื่อ บริษัท จีเอ็มเอ็ม แชนแนล โฮลดิ้ง จำกัด) ซึ่งมีช่องจีเอ็มเอ็ม 25 รวมอยู่ด้วย เป็นผู้ถือหุ้นแทน ทำให้จีเอ็มเอ็มทีวีมีสถานะเป็นบริษัทย่อยของจีเอ็มเอ็ม แชนแนล เทรดดิ้ง ไปโดยปริยาย และมี ฉอด - สายทิพย์ มนตรีกุล ณ อยุธยา, ฐาปน และ ปณต สิริวัฒนภักดี เป็นผู้มีอำนาจควบคุมทางอ้อม
วันที่ 27 พฤศจิกายน พ.ศ. 2563 จีเอ็มเอ็ม แกรมมี่ ได้ขายหุ้นสามัญของจีเอ็มเอ็ม แชนแนล โฮลดิ้ง ทั้งหมดแก่เดอะ วัน เอ็นเตอร์ไพรส์ เพื่อให้สอดคล้องกับแผนการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทย มีผลเมื่อวันที่ 1 ธันวาคม ปีเดียวกัน ทำให้จีเอ็มเอ็มทีวีซึ่งเป็นบริษัทย่อยของจีเอ็มเอ็ม แชนแนล โฮลดิ้ง มีสถานะเป็นบริษัทย่อยของ เดอะ วัน เอ็นเตอร์ไพรส์ ไปโดยปริยาย และมีบอย - ถกลเกียรติ วีรวรรณ เป็นผู้มีอำนาจควบคุมทางอ้อม
วันที่ 20 ตุลาคม พ.ศ. 2565 จีเอ็มเอ็มทีวีได้จดทะเบียนกิจการร่วมค้าร่วมกับบริษัท เบนีโทน ฟิล์มส์ จำกัด ในการผลิตและจัดจำหน่ายภาพยนตร์ Congrats My Ex! ลุ้นรักป่วน ก๊วนแฟนเก่า โดยถือหุ้นในอัตราส่วน 25% หรือ 10,500,000 บาทของเงินลงทุนทั้งหมด
วันที่ 22 พฤศจิกายน พ.ศ. 2565 ภายในงาน GMMTV 2023 Diversely Yours, สถาพรได้ประกาศแผนเข้าร่วมลงทุนใน บริษัท ภาพดีทวีสุข จำกัด ซึ่งเป็นผู้ร่วมผลิตซีรีส์ อาทิ เวกอัปชะนีเดอะซีรีส์, นักเรียนพลังกิฟต์, หัวใจรักสี่ดวงดาว เป็นต้น จากกลุ่มผู้ถือหุ้นเดิมในสัดส่วน 51% โดยมีจุดประสงค์เพื่อเพิ่มศักยภาพในการผลิตและสร้างสรรค์คอนเทนต์ซีรีส์ที่มีคุณภาพอย่างต่อเนื่อง และยกระดับคุณภาพของคอนเทนต์ซีรีส์ไทยสู่ระดับสากล การเข้าซื้อหุ้นเสร็จสิ้นในอีก 1 เดือนต่อมา
ปัจจุบัน จีเอ็มเอ็มทีวี เป็นผู้ผลิตรายการบันเทิง ละคร และซีรีส์ ให้กับทางช่องจีเอ็มเอ็ม 25 ภายใต้การกำกับดูแลของเดอะ วัน เอ็นเตอร์ไพรส์ ที่ได้รับสิทธิ์ในการดูแลเนื้อหาของช่องในฐานะตัวแทนการตลาด เนื่องจากจีเอ็มเอ็มทีวีประสบความสำเร็จในการผลิตซีรีส์วัยรุ่นและซีรีส์วายให้กับจีเอ็มเอ็ม 25 โดยนับตั้งแต่ปี พ.ศ. 2564 เดอะ วัน เอ็นเตอร์ไพรส์ ได้ยกผังรายการของจีเอ็มเอ็ม 25 ในช่วงเวลายอดนิยม คือ 20:30 - 21:30 น. ให้จีเอ็มเอ็มทีวีออกอากาศซีรีส์ของตนเองทั้ง 7 วัน

**ศิลปินในสังกัด**
ศิลปินภายใต้สังกัดจีเอ็มเอ็มทีวีมีดังนี้

**ผลงาน**

**รายการ**

**รายการโทรทัศน์**
 ล้น Feed – ทุกวันอาทิตย์ 11.00 น. ทางช่องวัน 31

**รายการออนไลน์**
รายการออนไลน์ของจีเอ็มเอ็มทีวีจะออกอากาศทางยูทูบ ตามผังรายการในแต่ละเดือน โดยอาจมีรายการออนไลน์ที่เคยออกอากาศบางรายการกลับมาผลิตในรูปแบบตอนพิเศษ- ช่อง GMMTV OFFICIAL
** Peak Trip with Win-Mick – รายการพิเศษวันจันทร์ (18:00 น.)
** GMMTV Live House – ทุกวันอังคาร และพฤหัสบดี (22:00 น.)
** Arm Share – ทุกวันพุธ เว้น พุธ (18:00 น.)
** เพื่อนศึกษา101 – ทุกวันพฤหัสบดี เว้น พฤหัสบดี (18:00 น.)
** เป๊ปซี่ มิตรชวนกิน Guide with Gemini - Fourth Season 2 – ทุกวันศุกร์สิ้นเดือน (18:00 น.)
** Bestie Tasty ชูรักด้วยชูรส by อายิโนะโมะโต๊ะ Season 2 – เร็ว ๆ นี้

**รายการพิเศษ**
เป็นรายการหรือเบื้องหลังพิเศษของผลงานที่ผลิตโดยจีเอ็มเอ็มทีวี โดยปกติแล้วจะออกอากาศ 1 สัปดาห์ก่อนตอนแรกหรือหลังตอนสุดท้ายทางช่องจีเอ็มเอ็ม 25 หรือยูทูบ ช่อง GMMTV- Sweet Day Tour บุกครัว Baker Boys - รายการพิเศษของ Baker Boys รักของผม ขนมของคุณ (ออกอากาศ 20 พฤศจิกายน พ.ศ. 2564)- F4 Thailand Begins : เปิดหัวใจรักสี่ดวงดาว- รายการพิเศษของ F4 Thailand: หัวใจรักสี่ดวงดาว Boys Over Flowers (ออกอากาศ 11 ธันวาคม พ.ศ. 2564)- เปิดเบื้องหลัง Devil Sister แอ๊บร้ายให้นายไม่รัก - รายการพิเศษของ Devil Sister แอ๊บร้ายให้นายไม่รัก (ออกอากาศ 25 พฤษภาคม พ.ศ. 2565)- ก่อนจะถึง... คืนนับดาว Astrophile - รายการพิเศษของ คืนนับดาว Astrophile (ออกอากาศ 26 พฤษภาคม พ.ศ. 2565)- บุกบาร์ Mama Gogo - รายการพิเศษของ Mama Gogo The Series แม่มาคุม…หนุ่มบาร์ร้อน (ออกอากาศ 5 มิถุนายน พ.ศ. 2565)- Inside Vice Versa ก่อนจะ...รักสลับโลก - รายการพิเศษของ Vice Versa รักสลับโลก (ออกอากาศ 9 กรกฎาคม พ.ศ. 2565)- Good Old Days Soft Opening เปิดร้านซื้อขายความทรงจำ - รายการพิเศษของ Good Old Days ร้านซื้อขายความทรงจำ (ออกอากาศ 4 สิงหาคม พ.ศ. 2565)- คาธ The Eclipse Special ตอน เรื่องที่(คาธ)ไม่ถึง - รายการพิเศษของ คาธ The Eclipse (ออกอากาศ 5 สิงหาคม พ.ศ. 2565)- แฟนผมเป็นประธานนักเรียน Open House Open Heart - รายการพิเศษของ แฟนผมเป็นประธานนักเรียน My School President (ออกอากาศ 25 พฤศจิกายน พ.ศ. 2565)- 10 Years Ticket Exclusive - รายการพิเศษของ หนังรักเรื่องที่แล้ว 10 Years Ticket (ออกอากาศ 13 ธันวาคม พ.ศ. 2565)- Never Let Me Go Exclusive - รายการพิเศษของ เพื่อนายแค่หนึ่งเดียว Never Let Me Go (ออกอากาศ 28 ธันวาคม พ.ศ. 2565)- Midnight Series Special - รายการพิเศษของ Midnight Series: Midnight Motel แอปลับ โรงแรมรัก, Dirty Laundry ซักอบร้ายนายสะอาด และ Moonlight Chicken พระจันทร์มันไก่ (ออกอากาศ 30 ธันวาคม พ.ศ. 2565)- ชอกะเชร์คู่กันต์ A Boss and a Babe Special - รายการพิเศษของ ชอกะเชร์คู่กันต์ A Boss And A Babe (ออกอากาศ 9 มีนาคม พ.ศ. 2566)- LYKN - Day 1 to Debut - รายการพิเศษของ LYKN (ออกอากาศ 2 พฤษภาคม พ.ศ. 2566)- โคตรเหงา เรา2คน Special - รายการพิเศษของ โคตรเหงา เรา2คน Loneliness Society (ออกอากาศ 30 พฤษภาคม พ.ศ. 2566)- เปิดรั้ว Home School นักเรียนต้องขัง - รายการพิเศษของ Home School นักเรียนต้องขัง (ออกอากาศ 22 มิถุนายน พ.ศ. 2566)- บทกวีของปีแสง Be My Favorite Stories - รายการพิเศษของ บทกวีของปีแสง Be My Favorite (ออกอากาศ 1 กรกฎาคม พ.ศ. 2566)- วาระพิเศษ Hidden Agenda Special EP - รายการพิเศษของ วาระซ่อนเร้น Hidden Agenda (ออกอากาศ 2 กรกฎาคม พ.ศ. 2566)- Enigma คน มนตร์ เวท Special - รายการพิเศษของ Enigma คน มนตร์ เวท (ออกอากาศ 8 กรกฎาคม พ.ศ. 2566)- Before Last Twilight ภาพนายไม่เคยลืม - รายการพิเศษของ Last Twilight ภาพนายไม่เคยลืม (ออกอากาศ 8 พฤศจิกายน พ.ศ. 2566)- เปิดครัว Cooking Crush อาหารเป็นยังไงครับหมอ – รายการพิเศษของ Cooking Crush อาหารเป็นยังไงครับหมอ (ออกอากาศ 19 พฤศจิกายน พ.ศ. 2566)- เมื่อโลกเริ่มเอียง 23.5 องศา – รายการพิเศษของ 23.5 องศาที่โลกเอียง (ออกอากาศ 1 มีนาคม พ.ศ. 2567)- บุกที่กอง แค่ที่แกง Only Boo! – รายการพิเศษของ แค่ที่แกง Only Boo! (ออกอากาศ 24 มีนาคม พ.ศ. 2567)- We Are The Beginning ก่อนเรารักกัน – รายการพิเศษของ We Are คือเรารักกัน (ออกอากาศ 27 มีนาคม พ.ศ. 2567)- วันดีวิทยา Wandee Day – รายการพิเศษของ วันดีวิทยา Wandee Goodday (ออกอากาศ 27 เมษายน พ.ศ. 2567)- My Love Mix-Up! First Time Writing เริ่มเขียนด้วยรัก – รายการพิเศษของ My Love Mix-Up! เขียนรักด้วยยางลบ (ออกอากาศ 31 พฤษภาคม พ.ศ. 2567)- เปิดปมลับ-จ้าง-รัก Kidnap Special – รายการพิเศษของ Kidnap ลับ-จ้าง-รัก (ออกอากาศ 30 สิงหาคม พ.ศ. 2567)- Pluto นิทาน ดวงดาว ความรัก Special – รายการพิเศษของ Pluto นิทาน ดวงดาว ความรัก (ออกอากาศ 12 ตุลาคม พ.ศ. 2567)- สายรหัสเทวดา Perfect 10 Liners Special – รายการพิเศษของ สายรหัสเทวดา Perfect 10 Liners (ออกอากาศ 22 ตุลาคม พ.ศ. 2567)- Intro to Thame-Po Heart That Skips a Beat – รายการพิเศษของ เธมโป้ (ThamePo) Heart That Skips a Beat (ออกอากาศ 6 ธันวาคม พ.ศ. 2567)- The Story of Us รักของเรา – รายการพิเศษของ Us รักของเรา (ออกอากาศ 11 มกราคม พ.ศ. 2568)- My Golden Blood Special เปิดเบื้องหลัง เลือดนายลมหายใจฉัน – รายการพิเศษของ My Golden Blood เลือดนายลมหายใจฉัน (ออกอากาศ 5 มีนาคม พ.ศ. 2568)- แฟนที่ทันตแพทย์ส่วนใหญ่แนะนำ Sweet Tooth Good Dentist Special – รายการพิเศษของ แฟนที่ทันตแพทย์ส่วนใหญ่แนะนำ Sweet Tooth Good Dentist  (ออกอากาศ 14 มีนาคม พ.ศ. 2568)- เพราะแฟนเก่าเปลี่ยนแปลงบ่อย The Ex-Morning Special – รายการพิเศษของ เพราะแฟนเก่าเปลี่ยนแปลงบ่อย The Ex-Morning  (ออกอากาศ 15 พฤษภาคม พ.ศ. 2568)

**รายการที่เคยออกอากาศ**

**เพลง / มิวสิกวิดีโอ**

**ภาพยนตร์**

**ในฐานะบริษัทผู้สร้างภาพยนตร์**

**ในฐานะบริษัทร่วมสร้างภาพยนตร์**

**ละครเวที**

**ละครโทรทัศน์**

**ซีรีส์**

#fff9e6 ถ่ายทำเสร็จเรียบร้อย / รอออกอากาศ
 #e8f0ff กำลังถ่ายทำ
 #ebe8ff อยู่ระหว่างเตรียมงาน / รอเปิดกล้องถ่ายทำ

**คอนเสิร์ตและแฟนมีตติ้ง**

**ออนไลน์**

**ประเทศไทย**

**ต่างประเทศ**

**ดูเพิ่ม**
 รายชื่อละครโทรทัศน์ทางสถานีโทรทัศน์แบงแชนแนล- รายชื่อละครโทรทัศน์ทางช่องจีเอ็มเอ็ม 25- รายชื่อละครโทรทัศน์ทางช่องวัน 31

**อ้างอิง**

**แหล่งข้อมูลอื่น**
 user=gmmtvrecord- user=GMMTVSPOTLIKE- gmmtvofficial- GMMTV- gmmtv- 6146914790-  จีเอ็มเอ็มทีวี ที่ติ๊กต็อก-  เว็บไซต์ของจีเอ็มเอ็มทีวี

หมวดหมู่:จีเอ็มเอ็ม แชนแนล โฮลดิ้ง
หมวดหมู่:บริษัทผลิตรายการโทรทัศน์ของไทย
หมวดหมู่:บริษัทไทยที่ก่อตั้งในปี พ.ศ. 2538